wickkiey/tamil-wikipedia-chunked huggingface dataset:
# கிருஷ்ணசாமி

**கிருஷ்ணசாமி** என்ற பெயரில் உள்ள கட்டுரைகள்:  
- க. கிருஷ்ணசாமி, தமிழக அரசியல்வாதி
- ரா. கிருஷ்ணசாமி நாயுடு, இந்திய அரசியல்வாதி
- ரா. சு. கிருஷ்ணசாமி, எழுத்தாளர் (வல்லிக்கண்ணன்)
- கனகலதா கிருஷ்ணசாமி ஐயர், சிங்கப்பூர் எழுத்தாளர்
- ஏ. டி. கிருஷ்ணசாமி, தமிழ்த் திரைப்பட இயக்குநர்
- என். கிருஷ்ணசாமி, தமிழ்த் திரைப்பட இயக்குநர்
- சக்தி கிருஷ்ணசாமி, எழுத்தாளர்  
---
# தீர்ப்பு (திரைப்படம்)

***தீர்ப்பு*** (*Theerpu*) 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். கிருஷ்ணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், சுஜாதா, ஜெய்சங்கர் ஆகியோர் நடித்திருந்தனர்.
# தீர்ப்பு (திரைப்படம்)

## நடிகர்கள்

- சில்க் ஸ்மிதா
- ஜெய்சங்கர்
- சிவாஜி கணேசன்
- சுஜாதா
- கே. பாலாஜி
- விஜயகுமார்
- சரத் பாபு
- மனோரமா
# தீர்ப்பு (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றியுள்ளார்.
| 1 | "சொப்பனத்தில் சிந்து" | எஸ். பி. பாலசுப்பிரமணியம், வாணி ஜெயராம் | வாலி |
| --- | --- | --- | --- |
| 2 | "தீயே உனக்கென்ன" | எம். எஸ். விஸ்வநாதன் |  |
| 3 | "அம்மா ஒரு அம்பிகையே" | வாணி ஜெயராம், டி. எம். சௌந்தரராஜன், பி. ஜெயச்சந்திரன் |  |
| 4 | "ஹே மிஸ்டர். உங்களத்தான்" | எல். ஆர். ஈஸ்வரி |  |
# தமிழக நதிநீர் இணைப்புத் திட்டம்

**தமிழக நதிநீர் இணைப்புத் திட்டம்** என்பது இந்திய மாநிலமான தமிழகத்தில், மாநிலத்திற்குள் பாயும் ஆறுகளை கால்வாய்கள் மூலம் இணைத்து, மழைக் காலங்களில் வீணாக கடலில் கலக்கும் உபரி வெள்ளநீரை வறட்சிப் பகுதிகளுக்கு வழங்கும் திட்டம் ஆகும்.
# தமிழக நதிநீர் இணைப்புத் திட்டம்

## தாமிரபரணி - கருமேனியாறு - நம்பியாறு இணைப்புத் திட்டம்

மழைக் காலங்களில் அணைகளில் போதிய நீரை சேமித்து வைத்தாலும், தாமிரபரணி மற்றும் அதன் துணை ஆறுகளிலிருந்து 13.8 டி.எம்.சி (அ) 13,800 மில்லியன் கனஅடி நீர் வீணாக கடலில் கலக்கிறது.  
திருநெல்வேலியிலிருந்து தாமிரபரணியின் உபரி நீரை ராதாபுரம், நாங்குநேரி போன்ற வறண்ட பகுதிகளுக்கு கொண்டு செல்ல ரூ.369 கோடியில் பணிகள் மேற்கொள்ளப்படுகின்றன  
இத்திட்டத்திற்கு வெள்ளநீர் கால்வாய் திட்டம் எனப் பெயரிடப்பட்டுள்ளது.
# தமிழக நதிநீர் இணைப்புத் திட்டம்

## தாமிரபரணி - கருமேனியாறு - நம்பியாறு இணைப்புத் திட்டம்

### வெள்ளநீர் கால்வாய் திட்டம்

தமிழகத்தின் முதல் நதிநீர் இணைப்புத் திட்டமாகக் கருதப்படும் இத் திட்டத்தின்படி, **தாமிரபரணி ஆறு**, **கருமேனி ஆறு**, **நம்பியாறு**, **பச்சையாறு**, **கோரையாறு**, **எலுமிச்சையாறு**
ஆகிய 6 நதிகள் இணைக்கப்படுகின்றன.  
இதன் மூலம் **திருநெல்வேலி**, **தூத்துக்குடி** மாவட்டங்களில் 23040 ஹெக்டேர் நிலம் பாசன வசதி பெறுவதுடன் 50 கிராமங்கள் பயன்பெறும்.  
இதன் முதல் கட்டப் பணிகள் 21 பிப்ரவரி 2009 அன்று தொடங்கப்பட்டு செயல்படுத்தப்பட்டு வருகிறது.  
இத்திட்டத்தின்படி, **கன்னடியன் கால்வாயை** அகலப்படுத்தி, திருநெல்வேலி மாவட்டம், கல்லிடைக்குறிச்சி அருகே கன்னடியன் கால்வாயின் 3-வது அணைக்கட்டிலிருந்து தூத்துக்குடி மாவட்டம் எம்.எல். தேரி வரை 73 கி.மீ. தொலைவுக்கு வெள்ளநீர் கால்வாய் வெட்டப்படுகிறது.
இதனால் சாத்தான்குளம் வட்டம், சுப்புராயபுரத்தில் **2 டி.எம்.சி** (அ) 2 மில்லியன் கனஅடி நீரை சேமித்து வைக்கும் வகையில் 2 அணைக்கட்டுகள் கட்டப்படுகின்றன.  
இத்திட்டப் பணிகள் 2012ஆம் ஆண்டு முடியும்.
# தமிழக நதிநீர் இணைப்புத் திட்டம்

## தாமிரபரணி - கருமேனியாறு - நம்பியாறு இணைப்புத் திட்டம்

### தடைக்கற்கள்

எதிர்காலத்தில் வெள்ளக் காலங்களில் மட்டுமல்லாமல், எல்லா காலங்களிலும் நீரை பங்கிட வேண்டிய சூழ்நிலை வரலாம் என்ற அச்சத்தின் காரணமாக கன்னடியன்கால்வாய் விவசாயிகள் சங்கத்தினர் இத்திட்டதிற்கு எதிர்ப்பு தெரிவிக்கின்றனர்.
# தமிழக நதிநீர் இணைப்புத் திட்டம்

## காவிரி - குண்டாறு நதிநீர் இணைப்புத் திட்டம்

இத்திட்டத்தின்படி, **காவிரி**, **அக்னியாறு**, **தென்வெள்ளாறு**, **மணிமுத்தாறு**, **வைகை**, **குண்டாறு** ஆகிய ஆறுகளை இணைக்கும் திட்டம் தயாரிக்கப்பட்டுள்ளது.
இதன் முதல் **4 டி.எம்.சி** (அ) 4 மில்லியன் கனஅடி நீரை சேமித்து வைக்கலாம். இதன் திட்ட மதிப்பு ரூ. 2,180 கோடி ஆகும். இத்திட்டம் பல கட்டங்களாக செயல்படுத்தப்படுகிறது.  
முதல் கட்டமாக காவிரி-கட்டளைக்கால்வாய் ஆகியவற்றை இணைக்க ரூ.189 கோடியில் பணிகள் மேற்கொள்ளப்படுகின்றன.
# தமிழக நதிநீர் இணைப்புத் திட்டம்

## காவிரி - குண்டாறு நதிநீர் இணைப்புத் திட்டம்

### முதல் கட்டப் பணிகள்

காவிரியின் குறுக்கே கட்டளையில் கதவணை கட்டும் திட்டத்தினை நிறைவேற்றிட 24 ஜூன் 2008 அன்று பணிகள் தொடங்கி செயல்படுத்தப்பட்டு வருகிறது.  
கரூர் மாவட்டம் மாயனூரையும், நாமக்கல் மாவட்டம் சீலைப்பிள்ளையார் புதூரையும் இணைக்கும் வகையில், மாயனூர் காவிரியாற்றில் படுகையணையை கதவணையாக மாற்றும் பணி நடைபெற்று வருகிறது.
இதன் முதல் **1.4 டி.எம்.சி** (அ) 1.4 மில்லியன் கனஅடி நீரை சேமித்து வைக்கலாம்.  
இத்திட்டப் பணிகள் 2011ஆம் ஆண்டு முடியும்.
# தமிழக நதிநீர் இணைப்புத் திட்டம்

## தென்பெண்ணை - செய்யாறு இணைப்புத் திட்டம்

இத்திட்டதிற்கான தயாரிப்பு வேலைகள் நடைபெற்றுவருகின்றன.
# ஹவுலாந்து தீவு

**ஹவுலாந்து தீவு** மத்திய பசிபிக் பெருங்கடலில் நிலநடுக்கோட்டின் சற்று வடக்கே அமைந்துள்ள ஆட்களில்லாத பவளப்பாறை தீவாகும். இது ஹொனலுலுவிலிருந்து தென்மேற்கே ஏறத்தாழ தொலைவில் உள்ளது.இது ஐக்கிய அமெரிக்காவின் ஆளுமைக்குட்பட்ட நிலப்பகுதியாகும். புவியியலின்படி இதனை பீனிக்ஸ் தீவுகளின் பகுதியாகக் கருதலாம்.ஹவாய் மற்றும் ஆஸ்திரேலியாவிற்கிடையே மையப்பகுதியில் அமைந்துள்ளது. ஹவுலாந்து தீவின் அமைவிடம் .இதன் பரப்பு , மற்றும் கடற்கரை தொலைவுள்ளது. சற்றே நீள்வட்டமாக அமைந்துள்ள இத்தீவில் தாழ்மட்ட கடற்குளம் (lagoon) இல்லை.  
**ஹவுலாந்து தீவு தேசிய வனவிலங்கு உய்வகம்** இங்கு அமைந்துள்ளது. வேறு பொருளியல் செயல்கள் எதுவும் இங்கு நடைபெறவில்லை. முறையான துறைமுகமோ படகுத்துறையோ இல்லை. வானிலை ஓர் நிலநடுக்கோட்டுப் பகுதி வானிலைப் போன்று கடுமையான வெயில் உள்ள தீவாகும். மழை மிகக் குறைவு. குடிநீர் வளம் இல்லை. இங்கு மரங்கள் அதிகமில்லை. பெரும்பாலும் கடற்பறவைகளுக்கும் கடல்வாழ் உயிரினங்களுக்கும் பேறுகால வாழ்விற்கு பயனாகும் தீவாகும்.
# கேனரி தீவுகள்

**கேனரி தீவுகள்** (*Canary Islands*) மொராக்கோவின் கடற்கரையை அடுத்துள்ள தீவுக்கூட்டமாகும். இவை எசுப்பானியாவின் கீழுள்ள தன்னாட்சிப் பகுதிகளாகும். இத்தீவுக்கூட்டத்தில் ஏழு முதன்மைத் தீவுகள் உள்ளன. அவை: *லா பால்மா*, *லா கோம்ரா*, *எல் ஹீரோ*, *தெனெரீஃப்*, *கிரான் கனரியா*, *லான்சரோட்* மற்றும் *ஃபுயுர்தெவென்டுரா*. அடுத்த மூன்று தீவுகள் *அலெக்ரான்சா*, *லா கிரேசியோசா* மற்றும் *மொன்டானா கிளாரா*. இங்கு பேசப்படும் மொழி எசுப்பானியம் ஆகும். இந்த தன்னாட்சி பிரதேசத்திற்கு இரண்டு சமநிலையிலுள்ள தலைநகர்கள் உள்ளன: "சான்டா குரூஸ் டெ தெனெரீஃப்", "லா பால்மா டெ கிரான் கனரியா". ஒவ்வொரு தீவும் கடலின் அடியிலிருந்து பல ஆண்டுகளாக மேலே எழுந்த எரிமலைகளால் உருவானவை. தெனெரீஃப்பில் உள்ள *தேய்ட்* எரிமலை கனரி தீவுகளில் மட்டுமல்லாது எசுப்பானியாவிலேயே உயரமான மலையாகும்.  
இங்கு இருந்த பழங்குடிகள் காஞ்ச் என அழைக்கப்பட்டனர். ஐரோப்பாவிலிருந்து முதலில் இங்கு குடியேறிய எசுப்பானியர் இவர்களுடன் சண்டையிட்டதில் பெரும்பான்மையினர் மடிந்தனர். எஞ்சியவர்கள் எசுப்பானிய பண்பாட்டுடன் கலந்தனர். பிற ஐரோப்பிய நாடுகளும் இத்தீவுகளை ஆளுமைப்படுத்த சண்டையிட்டன. ஆனால் இறுதியில் எசுப்பானியா உரிமை கொண்டது. பல கடற்கொள்ளையர்களுடனும் சண்டைகள் நடந்துள்ளன. மிக அண்மையில் எல்லைத் தகராறு மொராக்கோ நாட்டுடன் எழுந்துள்ளது.  
எசுப்பானியர் குடியேற்றத்தைத் தொடர்ந்து இங்கு போர்த்துகீசியர்கள், பெல்ஜியத்தினர், மால்டா நாட்டவர் எனப் பலர் இங்கு குடியேறியுள்ளனர். அண்மைக்காலத்தில் ஐரோப்பா, அமெரிக்கா, இந்தியா மற்றும் ஆப்பிரிக்க நாட்டவர்கள் குடியுரிமை பெற்றுள்ளனர்.  
இந்தத் தீவுகள் இங்குள்ள இதமான வானிலை மற்றும் அழகான கடற்கரைகளுக்காக சுற்றுலாப் பயணிகளிடையே புகழ்பெற்று விளங்குகிறது. இங்கு பப்பாளிப்பழம், வாழை முதலிய பழங்களை விவசாயம் செய்கிறார்கள். வாழையும் புகையிலையும் ஏற்றுமதியாகிறது.
# செயுத்தா

**செயுத்தா** (*Ceuta*) வடக்கு ஆப்பிரிக்காவில் ஜிப்ரால்ட்டர் நீரிணையில் உள்ள ஒரு நகரமாகும். நகரத்தின் பரப்பு 28 ச.கி.மீ யாகும்.71,000 மக்கள் வசிக்கின்றனர். இந்நகரைச் சுற்றி அடுத்துள்ள மொராக்கோவிலிருந்து காப்பாற்ற வேலி அமைக்கப்பட்டுள்ளது. இது எசுப்பானியாவின் ஆளுமைக்குட்பட்ட நிலப்பகுதியாகும். 1994ஆம் ஆண்டு தன்னாட்சிநிலை வழங்கப்படும் வரை காடிஸ் மாநிலத்தின் அங்கமாக விருந்தது.  
இந்நகரத்தையும் மற்ற தன்னாட்சி நகரான மெலில்லா மற்றும் பிற நடுநிலக் கடல் தீவுகளையும் மொராக்கோ உரிமை கோரி வருகிறது.
# மெலில்லா

**மெலில்லா** (Melilla) வடக்கு ஆப்பிரிக்காவில் நடுநிலக் கடல் பகுதியில் உள்ள தன்னாட்சி உரிமைபெற்ற ஓர் எசுப்பானிய நகரமாகும். இந்நகரை மொராக்கோநாடு சூழ்ந்துள்ளது. இது எசுப்பானியாவின் ஆளுமைக்குட்பட்ட நிலப்பகுதியாகும். மார்ச் 14,1995ஆம் ஆண்டு தன்னாட்சிநிலை வழங்கப்படும் வரை மலாகா மாநிலத்தின் அங்கமாக விருந்தது.2008ஆம் ஆண்டு கணக்கெடுப்பின்படி 71,448 மக்கள் வசிக்கின்றனர். இவர்களில் கிருத்துவர்கள், இசுலாமியர் (பெரும்பாலும் பெர்பர் இனத்தவர்) மற்றும் சிறுபான்மையாக யூதர்களும் இந்துக்களும் உள்ளனர். எசுப்பானிய மொழியும் டாரிஃபிட்-பெர்பர் மொழியும் பரவலாக பேசப்படுகிறது. எசுப்பானியம் அலுவல் மொழியாக உள்ளது, பெர்பர் மொழியையும் அங்கீகரிக்க போராட்டங்கள் நடந்து வருகின்றன. எசுப்பானியா ஐரோப்பிய ஒன்றியத்தில் இணைவதற்கு முன்னர் இது ஓர் தீர்வையில்லா துறைமுகமாக விளங்கியது.  
இந்நகரத்தையும் மற்ற தன்னாட்சி நகரான சியூடா மற்றும் பிற நடுநிலக் கடல் தீவுகளையும் மொராக்கோ உரிமை கோரி வருகிறது.
# வித்தாலி கீன்ஸ்புர்க்

**வித்தாலி லாசரேவிச் கீன்ஸ்புர்க்** (*Vitaly Lazarevich Ginzburg*, (; அக்டோபர் 4, 1916 – நவம்பர் 8, 2009) என்பவர் உருசியாவைச் சேர்ந்த இயற்பியலாளரும், வானியற்பியலாளரும், நோபல் பரிசு பெற்றவரும் ஆவார். இவர் சோவியத்தின் ஐதரசன் குண்டை உருவாக்கியவர்களில் ஒருவராவார். இவர் ஈகர் தம்மை அடுத்து இயற்பியல் கழகத்தின் (லேபெடெவ் இயற்பியல் கழகம்) கொள்கை இயற்பியல் துறையின் தலைவராக இருந்தவர்.
# வித்தாலி கீன்ஸ்புர்க்

## வாழ்க்கைச் சுருக்கம்

வித்தாலி கீன்ஸ்புர்க் 1916 ஆம் ஆண்டில் மாஸ்கோவில் யூதக் குடும்பம் ஒன்றில் பிறந்தார். 1938 ஆம் ஆண்டில் மாஸ்கோ அரசுப் பல்கலைக்கழகத்தில் இயற்பியல் துறையில் பட்டம் பெற்று1940 ஆம் ஆண்டில் தனது முனைவர் பட்டத்தையும் பின்னர் 1942 இல் டாக்டர் பட்டத்தையும் பெற்றார். 1940 ஆம் ஆண்டில் இருந்து மாஸ்கோவில் உள்ள லேபெடெவ் இயற்பியல் கல்லூரியில் பணியாற்றினார்.
# மதீரா

**மதீரா**(Madeira மற்றும் இடையே அட்லாண்டிக் பெருங்கடலில் அமைந்துள்ள போர்த்துக்கீசிய தீவுக்கூட்டமாகும். இது போர்த்துக்கல் தன்னாட்சி வலயங்களில் ஒன்றாகும்.இத்தீவுக்கூட்டத்தில் மதீரா தீவும் போர்ட்டோ சான்டோ தீவும் மட்டுமே மக்கள் வாழும் தீவுகளாகும்.இத்தீவுகள் எரிமலை வெடிப்புகளால் உண்டானவையாதலால் எந்த கண்டத்தையும் சேர்ந்ததில்லை.ஆனால் கடந்த 600 ஆண்டுகளாக இனத்தால்,பண்பாட்டால்,பொருளியலால்,அரசியலால் ஐரோப்பாவுடன் தொடர்புள்ளது. ஆப்பிரிக்காவின் அண்மையில் இருப்பதால் மொரோக்கோ இதன் மீது உரிமை கோரியுள்ளது. தற்போது மதீரா போர்த்துக்கல் ஆளுமையில் ஐரோப்பிய ஒன்றியப் பகுதியாக விளங்குகிறது.  
இத்தீவுக்கூட்டம் போர்த்துகீச மாலுமிகளால் 1418-1420 காலகட்டத்தில் கண்டறியப்பட்டன. ஆண்டு முழுவதும் இயங்கும் மகிழ்வுத்தலமாக விளங்கும் மதீரா அதன் மதீரா திராட்சைமது,பூக்கள், உடைப்பின்னல் கலைஞர்கள் மற்றும் புத்தாண்டு கோலாகலங்களுக்கு புகழ் பெற்றது. புத்தாண்டு முதல்நாள் நிகழும் வாணவேடிக்கைகள் உலகிலேயே மிகப் பெரியது என கின்னஸ் உலக சாதனைகள் படைத்துள்ளது.. இதன் துறைமுகம் – ஃபன்ச்சல் – ஐரோப்பா மற்றும் கரிபியன் தீவுகளுக்கிடையேயான கப்பல் போக்குவரத்திற்கும் பயணிகள் போக்குவரத்திற்கும் முக்கிய வழிநிறுத்தமாகும்.
# கின்னஸ் உலக சாதனைகள்

***கின்னசு உலக சாதனைகள்***, (Guinness World Records), ஒவ்வொரு ஆண்டும் மனிதராலும் இயற்கை நிகழ்வுகளாலும் ஏற்படுத்தப்படும் உலகளாவிய சாதனைகளை தொகுத்து வழங்கும் உசாத்துணை புத்தகமாகும். இந்த புத்தகமே காப்புரிமை பெற்ற புத்தக விற்பனையில் சாதனை படைத்துள்ளது. ஐக்கிய அமெரிக்க பொது நூலகங்களிலிருந்து கூடுதலாக திருடப்பட்ட புத்தகங்களில் இதுவும் ஒன்று.
# நிலையான கிரயம்

கணக்கியலிலும், பொருளியலிலும் **நிலையான கிரயம்** (*fixed cost*) என்பது குறிக்கப்பட்ட காலப்பொழுதினில் அல்லது குறிக்கப்பட்ட உற்பத்தி அளவில் வணிகமொன்றினில் எந்தவொரு மாற்றமெதனையும் ஏற்படுத்தாத செலவுகள் ஆகும். எடுத்துக்காட்டாக, வியாபாரி ஒருவர் நிலத்திற்காக செலுத்தும் வாடகை, ஊழியருக்கான சம்பள கொடுப்பனவு, காப்பீட்டு தொகை ஆகியன இவ்வகைக்குள் அடங்கும். இச் செலவீனம் உற்பத்தி அளவுகளில் தங்கியிராது.
# தமிழ் இஸ்லாமியர்களின் இதழியல்

இஸ்லாமியத் தமிழ் அறிஞர்கள் வியத்தகு முறையில் இதழியல் பணியாற்றி உள்ளனர். இஸ்லாமிய அறிஞர்கள் தமிழ் இதழியல் முன்னோடிகளாகத் திகழ்ந்தனர் என்பதைக் கீழ்க்கண்ட இதழ்கள் மூலம் தெரிந்து கொள்ளலாம்.
# தமிழ் இஸ்லாமியர்களின் இதழியல்

## இலங்கை இதழ்கள்

- பெருவெளி - இலங்கை.
- அல் ஹசனாத் - இலங்கை - மாத இதழ்.
- அல் ஜசிரா - இலங்கை.
- இஸ்லாமிய சிந்தனை - இலங்கை - காலாண்டு
- மீள்பார்வை - இலங்கை.
- 1873 புதினாலங்காரி - நெயினார் மரைகாயர் கொழும்பு மாதஇதழ்.
- 1882 முஸ்லிம் நேசன் - சித்தி லெப்பை மரைக்காயர் இலங்கை வார இருமுறை.
- 1888 உலக நேசன் - சித்தி லெப்பை மரைக்காயர் கொழும்பு வார இதழ்.
- 1892 ஞான தீபம் - சித்தி லெப்பை மரைக்காயர் இலங்கை மாதஇதழ்.
- 1926 தூதன் - இலங்கை மாதஇதழ்
- 1968 இளம்பிறை - இலங்கை.
- 1972மணி மஞ்சரி - கவிஞர். அப்துல் காதர் லெப்பை - இலங்கை.
- 1988 ப்ரியநிலா - உவன்வத்த ரம்ஜான் - - காலாண்டு இதழ் - இலங்கை.
- 1993 புள்ளி - இலங்கை - ரபிக்.
- 1995 திங்கள்- ஹில்மி முஹம்மது - இலங்கை
- 1995 சூரியன் - எம்.எச். எம். ஜவ்பர் - இலங்கை
- 2003 ப்ரவாகம் - ஆஸிப் புகாரி - இலங்கை
# தமிழ் இஸ்லாமியர்களின் இதழியல்

## மலேசியா இதழ்கள்

- 1888 ஞானாசிரியன் - மலேசியா நாளிதழ்.
- 1888 சிங்கை நேசன் - பினாங்கு வாரஇதழ்.
- 1888 விஜயகேதனன் - குலம் காத்திரு நாவலர் பினாங்கு மாதஇதழ்.
- 1932 தேசநேசன் - மலேசியா நாளிதழ்
- 1940 மலேயா நண்பன் - அப்துல் அஜீஸ் - சிங்கப்பூர் சவுத் முஸ்லிம் இந்தியன் பிரஸ் லிமிடெட்.
- 1942 உதய சூரியன் - அறிஞர் கரீம்கனி - மலேசியா வாரஇதழ்
# தமிழ் இஸ்லாமியர்களின் இதழியல்

## பர்மா இதழ்கள்

- 1914 வஜிருல் இஸ்லாம் - முஹம்மது அப்துல்லா - பர்மா
- 1932 முஸ்லிம் நண்பன் - இப்ராகிம் (பர்மா) வார இதழ்
- 1935 அரங்க வர்த்தமானி (பர்மா நாளிதழ்).
- 1936 உதய சூரியன் - அறிஞர் கரீம்கனி - பர்மா வாரஇதழ்.
- 1940 தொண்டன் - எம்.கே.எம். இப்ராகிம் - பர்மா நாளிதழ்.
# தமிழ் இஸ்லாமியர்களின் இதழியல்

## வட அமெரிக்கா இதழ்கள்

- 2005 அல்-நூர் மாத இதழ் -ஆசிரியர் முகம்மது நூர்தீன்- ஐக்கிய நாடுகள் அமெரிக்கா.
# தமிழ் இஸ்லாமியர்களின் இதழியல்

## ஐக்கிய அரபு அமிரக இதழ்கள்

- 1997 இனியவனின் நம்பிக்கை - இனியவன் ஹாஜி. முஹம்மது - ஐக்கிய அரபு அமிரகம்.
- 1998 தமிழன் குரல் - மறுமலர்ச்சி கமால் பாஷா - ஐக்கிய அரபு அமிரகம்
# தமிழ் இஸ்லாமியர்களின் இதழியல்

## குவைத் இதழ்கள்

- வசந்தம் -அப்துல் முசாவிர் - குவைத் - மாதஇதழ்
- 2006 K-Tic பிறை செய்தி மடல் - பரங்கிபேட்டை. கலீல் பாகவி - மாத இதழ்
# தமிழ் இஸ்லாமியர்களின் இதழியல்

## இந்தியா இதழ்கள்

### முற்காலஇதழ்கள்

- ஹாஜி. சுழனி பக்கிர் ஆலிம் - சென்னை நாளிதழ்.
- தப்லிகுள் இஸ்லாம் - மௌலவி மூசா - ஈரோடு - மாதஇதழ்.
- அல் ஹிதாயா - முஹம்மது இஸ்மாயில் - ஈரோடு - மாதஇதழ்.
- அல் ஹிதாயா - முஹம்மது இஸ்மாயில் - காயல்பட்டினம் - மாதஇதழ்
- 1887-88 ஞானசூரியன் - ஷேகு மக்தூம் சாயபு.
- 1887-88 தங்கை நேசன் - ஷேகு மக்தூம் சாயபு.
- 1888 சம்சுல் இஸ்லாம் - முஹம்மது யுஸுப் - சென்னை மாதஇதழ்.
- 1888 வித்தியாவிசாரிணி - குலம் காத்திரு நாவலர் நாகூர் வார இதழ்.
- 1945-46 ஜிந்தாபாத் - சி.நெ.அ. முஹம்மது அன்வர் - அடியக்கமங்கலம்.
- 1906 லிவாயுள் இஸ்லாம், ரவண சமுத்திரம் - முஹம்மது கௌஸ்
- 1907 ஸைபுல் இஸ்லாம் - மௌலவி அஹ்மத் சயித் - பர்மா வார இதழ்.
- 1907 முஸ்லிம் நேசன் - சென்னை வார இதழ்.
- 1908 முஸ்லிம் தூதன் - ஹாஜி. சாகுல் ஹமிது - சென்னை வார இதழ்.
- 1909 இஸ்லாம் நேசன் - சுல்தான் சயீது அஹ்மத் - சென்னை ராவ்தர் மாத இதழ்.
- 1910 அஜாயிபுல் அலம் - ந. அ. மௌலி. முஹம்மது - வலுந்தூர் தாகிர் மாதஇதழ்
- 1916 ஸைபுல் இஸ்லாம் - மௌலவி அஹ்மத் சயீத் - வேலூர்
- 1918 தொண்டன் சென்னை வார இதழ்
- 1919 முஸ்லிம் சங்க கமலா - ஹாஜி. பா. தாவூத் ஷா - நாச்சியார் கோவில் மாதஇதழ்
- 1920 அல் கலாம் - ஹாஜி. பா. தாவூத் ஷா - நாச்சியார் கோவில் மாதஇதழ்
- 1920 அல் கலாம் - ஹாஜி. பா. தாவூத் ஷா - சென்னை மாதஇதழ்
- 1923 இஸ்லாம் ஹாஜி. மௌலவி முஹம்மது லால்பேட்டை மாதஇதழ்
- 1924 வஜிருல் இஸ்லாம் - முஹம்மது அப்துல்லா - கூத்தநல்லூர் மாதஇதழ்
- 1925 அல் இஸ்லாம் அபுல் ஹுதா - திருச்சி மாதஇதழ்
- 1926 முஹம்மது இஸ்மாயில் காயல்பட்டினம் மாதஇதழ்
- 1926 முசல்மான் முஹம்மது அப்துல் காதர் - தென்காசி மாதஇதழ்
- 1926 தாஜுல் இஸ்லாம் - மௌலவி. முஹம்மது - ஈரோடு - மாதஇதழ
- 1928 சம்சுல் இஸ்லாம் கா. பா. முஹம்மது இஸ்மாயில் - (பர்மா) - சென்னை மாதஇதழ்
- 1929 ஹிபாஜதுள் இஸ்லாம் - மௌலவி அப்துல் காதர்.
- 1930 ஹக்குல் இஸ்லாம் - ஹாஜி ஹாபிஸ் முஹம்மது அப்துல் காதிர்
- 1931 சம்சுல் ஹுதா - யுஸுப் பாவலர் - மன்னார்குடி மாத இதழ்
- 1934 முஸ்லிம் பாதுகாவலன் - சாகுல் ஹமிட் - சென்னை மாத இதழ்
- 1934 தேகசேவகம் - தாவூத் ஷா - சென்னை வார இதழ்
- 1934 முஸ்லிம் பாதுக்காவலன் - எம்.ஏ. சாகுல் ஹமிட் - சென்னை மாதஇதழ்.
- 1934 பத்ஹுல் இஸ்லாம் - எம்.ஏ. சாகுல் ஹமிட் - சென்னை மாதஇதழ்.
- 1935 சாந்தி - ஹாஜி. குலாம் - திருச்சி மாதஇதழ்.
- 1936 இஸ்லாமிய பிரசங்கநேசன் - சென்னை மாதம் இருமுறை.
- 1936 முஸ்லிம் எம்.எஸ். அப்துல் மஜீத் - சென்னை மாதம் இருமுறை.
- 1936 இந்திய ஒளி - கே. ஏ. ஹமிது - திருச்சி வாரஇதழ்.
- 1938 லீடெர் கே.ஏ. ஹமிது - திருச்சி வாரஇதழ்.
- 1939 சமரசம் - மௌலவி அப்துல் ஹசனத் குத்புதீன்.
- 1939 தோழன் - கே. ஏ. ஹமிது - திருச்சி வாரஇதழ்.
- 1939 நூருல் இஸ்லாம் - மௌலவி ஹபிழ் - திருச்சி வாரஇதழ்.
- 1939 முஸ்லிம் லீக் - முஹம்மது இப்ராகிம் (பர்மா) சென்னை மாதஇதழ்.
- 1940 காம்ரடு - கே. ஏ. ஹமிது - திருச்சி மாதம் இருமுறை.
- 1944 பால்யன் - உ. அ. ஹனிபா - காரைக்கால் - வாரஇதழ்.
- 1945 வானொலி - உ. முகைதீன் அப்துல் காதர் - காரைக்கால் - மாதஇதழ்.
- 1947 எழுத்தாணி - பத்துபகாட்.
- 1950 தூதன்
- 1950 களஞ்சியம்
- 1955 தமிழ் முழக்கம் - கவிஞர். கா.மு. ஷெரிப் - மாதம் இருமுறை.
- 1979 சுதந்திர பறவைகள் - கோவை இக்பால்
- அல் முஜாஹித் - பழனி பாபா
- புனித போராளி - பழனி பாபா
- ஒற்றுமை - மாதம் இருமுறை -
# தமிழ் இஸ்லாமியர்களின் இதழியல்

## இந்தியா இதழ்கள்

### தற்போதைய இதழ்கள்

- மனாருல் ஹுதா - மதரஸா காஷிபுல் ஹுதா, சென்னை - மாத இதழ்
- மக்கள் உரிமை - தமிமுன் அன்சாரி - தமிழ்நாடு முஸ்லிம் முன்னேற்ற கழகம்.
- உணர்வு - வாரஇதழ் - தமிழ்நாடு தவ்ஹீத் ஜமாஅத்.
- ஏகத்துவம் - மாதஇதழ் - தமிழ்நாடு தவ்ஹீத் ஜமாஅத்.
- தீன்குலப் பெண்மணி - மாதஇதழ் - தமிழ்நாடு தவ்ஹீத் ஜமாஅத்.
- சமரசம் - சிராஜுல் ஹசன் - ஜமாத்தே இஸ்லாமி ஹிந்த் - மாதம் இருமுறை
- சமநிலை சமுதாயம் - A.V.M ஜாபர்தீன், ஜாபர் சாதிக் பாகவி - மாதஇதழ்
- புதிய விடியல் (விடியல் வெள்ளி) - மாத இருமுறை இதழ்
- குரானின் குரல் -முஹம்மது அஸ்ரப் அலி - மாதஇதழ் - மதுரை
- 1987 ஆம் ஆண்டு முதல் மணிச்சுடர் நாளிதழ் - ஆ. கா.அ.அப்துல் சமது. - முஸ்லிம் லீக்
- நர்கீஸ் - மாதஇதழ் - திருச்சி.
- மறுமலர்ச்சி - திருச்சி யுஸுப் - வாரஇதழ்.
- முஸ்லிம் முரசு - மாதஇதழ்
- அல் ஜன்னத் - மாத இதழ்
- இதய வாசல் - கவிஞர். இக்பால் ராஜா - அய்யம்பேட்டை - மாதஇதழ்.
- இனிய திசைகள் - சே. மு. மு. முஹம்மது அலி -மாதஇதழ் - தமிழ்நாடு முஸ்லிம் தொண்டு இயக்கம்.
- நம்ம ஊரு செய்தி மாதஇதழ் - மயிலாடுதுறை.
- சத்திய பேரொளி மாதஇதழ் - அப்துல் ஹமிது - கிருஷ்ணகிரி
- 1996 புதிய வாணிகம் - (வணிகம் மற்றும் வேளாண்மை) மாதஇதழ் - பேராசிரியர். புலவர். உசேன் - சென்னை.
- 1980 மதினா - இறையருள் கவிமணி. கே. அப்துல் கபூர் - மாதஇதழ் - திருநெல்வேலி டவுன்.
- 1986 இலக்கியா - திருச்சி சயது - திருச்சி
- 1987 ரசிகன் - திருச்சி சயது - திருச்சி.
- 1988 மல்லிகை - திருச்சி சயது - திருச்சி.
- 1989 இளைய நிலா - திருச்சி சயது - திருச்சி.
- 1990 சூப்பர் சிப்பி - ஜலால் - திருச்சி
- 2002 சென்னை நண்பன் - நண்பன் அபூபக்கர் - சென்னை
- 2003 கீழக்கரை அஞ்சல் - அபுபக்கர் தம்பி - கீழக்கரை
- 2005 சத்தியப்பாதை - ஸெய்யது ஆபுதீன் - கீழக்கரை
- 2005 புதியக் காற்று - ஹாமீம் முஸ்தபா -மாதஇதழ் - மதுரை.
- 2005 இளம்பிறை - சிறுவர்களுக்கான மாத இதழ் - ஹஜ் மொய்தீன்
- 2006 உலக வெற்றி முரசு
- ஹைர உம்மத் - பெண்களுக்கான காலாண்டிதழ் - கடையநல்லூர்
- 2006 தமிழ் சுடர் - டாக்டர்.உஸ்மான் பயாஸ் - நாளிதழ்.
- 2008 சமூகநீதி முரசு - C.M.Nசலீம் - மாதஇதழ்.
- 2008 அடியற்கை மெயில் - மாதஇதழ் - அடியக்கமங்கலம்.
- 2008 சம உரிமை - கவிக்கோ அப்துல் ரகுமான், எஸ்.எம். இதாயத்துல்லா
- 2009 மக்கள் ரிப்போர்ட் - இந்திய தவ்கீத் ஜமாஅத்.
- 2009 வைகறை வெளிச்சம் - குலாம் முஹம்மது - மாதஇதழ்
- 2009 தங்கம் - ஷேக் மைதீன் -மாத இதழ்
1970கள் முதல் நற்சிந்தனை மாத இதழ்-முஹம்மது ஹஸன் காஹிரி-காயல்பட்டணம்.
# தமிழ் இஸ்லாமியர்களின் இதழியல்

## ஆதாரம்

- இந்திய செய்தித்தாள் ஆணையம்
# செய் (இதழ்)

**செய்** அல்லது மேக் ஒரு ஆங்கில இதழ். இது அமெரிக்காவில் ஓரய்லி ஊடகத்தால் ஒவ்வொரு மூன்று மாதத்துக்கு ஒருமுறையும் வெளியிடப்படுகிறது. இந்த இதழ் தான் செய்தல் திட்டங்களைப் பற்றிய செய்திகளை முதன்மைப் படுத்தி பகிர்கிறது. கணினியியல், இலத்திரனியல், தானியங்கியல், உலோகவியல், மரவேலை போன்ற துறைசார் விடயங்கள் இதில் பகிரப்படுகின்றன.
# ஆனின் பேரரசர் வு

**ஹானின் பேரரசர் வு ** , ( கிமு 156 –29 மார்ச் , கிமு 87), தற்கால சீன மாகாணத்தில் முன்பு ஆண்ட ஹான் வம்சத்தின் ஏழாவது பேரரசர். ஒருங்கிணைத்த திடமான கன்ப்யுசியஸ் மாநிலம் மற்றும் அவரது ராஜ்ஜிய விஸ்தரிப்புக்காக பெரிதும் பாரட்டபெற்று ,இன்றும் நினைவில் நிற்பவர் பேரரசர் வு. சீன வரலாற்றின் மாப்பெரும் பேரரசர் மற்றும் ஹான் வம்சத்தின் சிறந்த பேரரசர் என்றும் அவர் கருத பட்டார்.  
இராணுவ தளபதியான பேரரசர் வு , ஹான் சீனாவை மாப்பெரும் விஸ்தரிப்புக்கு இட்டு சென்றார் - அதன் உச்சத்தில் அவரது ராஜ்யம் மேற்கில் க்ய்ர்க்ய்ழ்ச்டன்-இலிருந்து , வடக்கிழக்கில் வட கொரியாவரை , தெற்கில் வட வியட்னாம்வரை பறந்து விரிந்திருந்தது.  
எதேச்சாதிகார மற்றும் மத்தியமான தலைமை அமைத்த பொழுதும், பேரரசர் வு கன்ப்யுசியநிச கொள்கைகளை பின்பற்றி,அதையே மாகாணத்தின் தத்துவமாக்கினார். அந்த கொள்கைகளின்ப்படி நடக்க வருங்கால நிர்வாகிகளுக்கு ஒரு பள்ளி அமைத்து நடத்தினார். பேரரசர் வுவின் ஆட்சிக்காலம் ஆண்டுகள் நிலைத்தது - 1800 ஆண்டுகள் பின் பேரரசர் கங்க்சியின் ஆட்சிகாலம் தான் இவரது சாதனையை முறியடித்து.  
கிமு 141-ல் பேரரசர் சிங்கின் மறைவுக்கு பிறகு,மகுட இளவரசன் ச்சே தன பதினைந்து வயதில் பேரரசர் *வு*வாக அரியணை ஏறினார்.
# லிம்கா சாதனைகள் புத்தகம்

**லிம்கா சாதனைகள் புத்தகம்** (*Limca Book of Records*) இந்தியாவிலிருந்து தொகுக்கப்படும் ஓர் சாதனைகள் புத்தகமாகும். இந்தியாவில் இத்தகைய வகையில் வெளியிடப்படும் ஒரே புத்தகம் ஆகும். 1990 ஆம் ஆண்டு முதல் புத்தகத்தொகுப்பு வெளியானது. மார்ச் 2009 அன்று இந்தி திரைப்பட நடிகர் அமிதாப் பச்சன் இதன் 20வது பதிப்பை வெளியிட்டார்.  
லிம்கா சாதனைகள் புத்தகம் மென்குடிப்புகள் தயாரிக்கும் கோக்கோகோலா நிறுவனத்தால் அவர்களது தயாரிப்பான லிம்கா குடிப்பு பெயரில் ஆதரவளிக்கப்படுகிறது.  
இதன் தற்போதைய தொகுப்பாசிரியர் விஜயா கோஸ் ஆவார்.
# பொன்னுக்கு வீங்கி

**அம்மைக்கட்டு நோய்** அல்லது **கூகைக்கட்டு** அல்லது **பொன்னுக்கு வீங்கி** மம்ப்ஸ் வைரசினால் ஏற்படும் ஒருவகை நோய் ஆகும். அறிவியல் நூல்களில் இது **மம்ப்ஸ்** என்றும் குறிப்பிடப்படுகிறது.நோய் முற்தடுப்பு முறைகள் அறியப்படாத காலங்களில் இந்நோய் உலகளாவி பொதுவான சிறுவர்களைத் தாக்கும் நோயாக இருந்து வந்தது. தற்போது தடுப்பூசி கண்டறியப்பட்ட போதிலும் பல வளர்முக நாடுகளில் இந்நோய் காணப்படுகின்றது.  
செவி மடலுக்குக் கீழ், உள் அமைந்து உள்ள உமிழ்நீர் சுரப்பி வீக்கம் அடைவதால் வலியுடன் கூடிய உப்பல் கன்னத்தில் தோன்றுகிறது. மனித உமிழ்நீர்ச்சுரப்பிகள் மூன்று வகைப்படும். அவை தாடையடிச் சுரப்பி, நாக்கு அடிச்சுரப்பி, செவியோரச் சுரப்பி என்பன. இந்தியா உட்பட உலகம் முழுவதும் ஐந்து முதல் பதினைந்து வயதுவரை உள்ள சிறுவர்களை இந்நோய் பொதுவாகத் தாக்குகிறது. நோய்ப்பட்ட சிறார்கள் செவியோர உமிழ்நீர்ச் சுரப்பியின் வீக்கத்தின் வலியால் வருந்துவர். உணவை விழுங்குவதிலும் பெரிதும் சிரமப்படுவர். இந்நோய்க்கான காரணமும் சிகிச்சைக்கான மருந்தும் அறியப்படாத அக்காலத்தில் இதனை அம்மை நோய்களில் ஒன்றாக, நமது முன்னோர்கள் கருதினர். சுகாதார விதிகளைக் கெடுபிடியாகக் கடைபிடிக்கச் செய்தனர். தாயாரின் தங்கச்சங்கிலியாகிய பொன் ஆபரணத்தை நோய்வாய்ப்பட்ட சிறுவர் கழுத்தில் போடுமாறு வலியுறுத்தினர். இதன் காரணமாக அம்மைக்கட்டு நோய்க்கு, பொன்னுக்கு வீங்கி என்ற பெயர் நிலைத்து விட்டது.
# பொன்னுக்கு வீங்கி

## மரபுவழி மருத்துவம்

கூகைக்கட்டுக்கு நவீன மருத்துவ வசதிகள் தற்காலத்தில் அறியப்பட்டுள்ளன. ஆயினும் இது ஒரு அம்மை நோயாகப் பார்க்கப்படுகின்ற காரணத்தினாலும் நேரடி மருந்து இன்மையாலும் மக்கள் மரவு வழியான மருத்துவ முறைகளில் அதிகம் அக்கறை காட்டுகின்றனர். செந்சந்தணம் மற்றும் பனங்காயின் சாறு என்பன கன்னப்பகுதியில் பூசப்படுகின்றன. பன்னீர் குடிப்பதற்குக் கொடுக்கப் படுகின்றது. கன்னத்தின் உப்பல் இறங்கியதும் வேப்பிலை இடப்பட்டு சூடாக்கப்பட்ட வெந்நீர் குளிக்க அனுமதிக்கப்படுகின்றது. நோயாளி தனிமைப் படுத்தப்படுவதுடன் வெளியே செல்ல அனுமத்திக்காமை என்பனவும் கடைப்பிடிக்கப்படுகின்றது.
# சுகுத்திரா

**சுகுத்திரா** (Socotra) அல்லது **சொகோத்ரா** அல்லது **சகாத்ரி** (அரபு **سُقُطْرَى **) இந்தியப் பெருங்கடலில் ஆப்பிரிக்கக் கொம்பு கடற்கரைக்கு அடுத்து அராபிய தீபகற்பத்திற்கு தெற்கே 190 கடல் மைல் (220 மைல்; 350 கி.மீ.) தொலைவில் உள்ள நான்கு தீவுகள் அடங்கிய சிறு தீவுக்கூட்டமாகும். தனித்துள்ள இத்தீவுகளில் சிற்றினத்தோற்றம் காரணமாக இங்குள்ள தாவரங்களில் மூன்றில் ஒரு பங்கு உலகின் பிற பகுதிகளில் காணப்படுவதில்லை. இது புவிப்பரப்பில் வெளிக்கிரக சூழல் போன்று விளங்கும் இடங்களில் ஒன்றாகக் கருதப்படுகிறது.  
சுகுத்திரா யெமன் குடியரசின் அங்கமாகும்.
# வார்ப்புரு:குறுபெட்டி

<table><tr>  
<td>*இது } } } ஒரு குறுங்கட்டுரை. நீங்கள் இதை [ விரிவாக்குவதன் ] மூலம் விக்கிப்பீடியாவிற்கு உதவலாம் .*</td>
</tr></table>  
<noinclude>
# வார்ப்புரு:குறுபெட்டி

## பயன்படுத்தும் முறை

இந்த வார்ப்புருவைப் பயன்படுத்தி எவ்வாறு குறுங்கட்டுரைக் காட்டிகளை உருவாக்குவது என்பதைக் கீழே காணலாம்:
<pre></pre>
# வார்ப்புரு:குறுபெட்டி

## பயன்படுத்தும் முறை

### எடுத்துக்காட்டு

<pre>  
</pre>  
இது தரும் பெட்டி:  
இந்த பெட்டியைத் தகுந்த கட்டுரையில் பொருத்த என்ற வார்ப்புருவைப் பயன்படுத்துங்கள்
</noinclude>
# புந்துலாந்து

**புந்திலாந்து** சோமாலியா நாட்டின் வடகிழக்கில் கரோவ் மற்றும் நுகால் பகுதிகளை சுற்றியுள்ள நிலப்பகுதியாகும். சோமாலியாவின் மூன்றில் ஒரு பகுதி மக்கள் இம்மாநிலத்தில் வாழ்கின்றனர், மற்றும் நிலப்பரப்பிலும் மூன்றில் ஒருபகுதி கொண்டது. இதன் தலைவர்கள் 1998ஆம் ஆண்டு புன்ட்லாந்து தன்னாட்சி பெற்ற மாநிலமாக அறிவித்தனர்,ஆனால் அண்டையிலுள்ள சோமாலிலாந்து போல் சோமாலியாவிடமிருந்து முழு விடுதலை அறிவிக்கவில்லை. எகிப்தின் தொன்மையான மூலங்களில் குறிப்பிடப்படும் *புன்ட்டின் நாடு* என்பதைக் கொண்டே இம்மாநிலப் பெயர் எழுந்தது என்றாலும் இங்குதான் குறிப்பிடப்பட்ட புன்ட்டின் நாடு அமைந்திருந்ததா என்று சர்ச்சைகள் நடப்பில் உள்ளன.
# டிரிசுதான் டா குன்ஃகா

**திரிசுத்தான் தா குன்யா** (*Tristan da Cunha*, ) தென் அட்லாண்டிக் பெருங்கடலில் உள்ள தொலைதூர எரிமலை தீவுக்கூட்டங்களாகும்.இந்த **உலகின் கடைக்கோடியின் ஆளில்லா தீவுக்கூட்டங்கள்** அருகிலுள்ள நிலப்பகுதியிலிருந்து (தென்னாபிரிக்கா) மற்றும் தென் அமெரிக்காவிலிருந்து தொலைவிலும் உள்ளது. இது பிரித்தானிய ஆளுமைகுட்பட்ட பிரித்தானிய கடல் கடந்த ஆட்புலமான செயிண்ட் எலனா, லாசென்சன் மற்றும் திரிசுத்தான் தா குன்யாவின் அங்கமாகும்.  
இந்த தீவுக்கூட்டத்தில் முதன்மை தீவான டிரிசுதான் டா குன்ஃகா (area: )தவிர வாழ்பவர்கள் இல்லாத நைட்டிங்கேல் தீவுகள் மற்றும் வனவிலங்கு உய்வகங்களை கொண்ட போகமுடியாத தீவு(Inaccessible Island) மற்றும் கௌ தீவு(Gough Island) என்பனவும் அடங்கும்.
# டிரிசுதான் டா குன்ஃகா

## மேலும் பார்க்க

- அசென்சன் தீவு
- செயிண்ட் எலனா
# வெர்னர் வான் பிரவுன்

**வெர்னர் வான் பிரவுன்** (*Wernher Magnus Maximilian Freiherr von Braun*, மார்ச் 23, 1912 – சூன் 16, 1977) என்பவர் செருமானிய-அமெரிக்க வான்வெளிப் பொறியியலாளரும், இயற்பியலாளரும் ஆவார்.. இவர் நாட்சி செருமனிக்காக வி-2 ஏவுகணையையும் அமெரிக்காவுக்காக சட்டர்ன் 5 ஏவுகணையையும் கண்டுபிடித்தமைக்காகப் பெரிதும் அறியப்படுகிறார். செருமனியின் நாட்சி கட்சி, எஸ்.எஸ் ஆகியவற்றின் உறுப்பினரான இவர் நாட்சி செருமனியில் ஏவூர்தித் தொழிநுட்பத்தை மேம்படுத்தியவர்களில் முதன்மையானவர் ஆவார்.
# வித்து

விதைகள்]]
**வித்து** அல்லது **விதை** (Seed) என்பது சில தாவரங்கள் தம் இனத்தைப் பெருக்கிக் கொள்ள, தம்முள்ளே உருவாக்கும் ஓர் தாவர அங்கமாகும். இந்த வித்தானது விழுந்து அல்லது விதைக்கப்பட்டு முளைப்பதன் மூலம் அவ்வினத்தைச் சேர்ந்த புதிய உயிரினம் உருவாகும். விதைகள் பொதுவாகத் தம்முள்ளே உணவுச் சேமிப்பைக் கொண்டிருக்கும் முளையத் தாவரமாகும். பூக்கும் தாவரங்கள் மற்றும் வித்துமூடியிலித் தாவரங்களில் மகரந்தச் சேர்க்கை, அதைத் தொடர்ந்த கருக்கட்டல் செயல்முறைகளின் பின்னர் முதிர்ச்சியுறும் சூலகமே விதையாக விருத்தியடைகின்றது. இவ்வகைத் தாவரங்கள், விதைகளின் துணையுடனேயே தமது வாழ்க்கை வட்டத்தைப் பூர்த்தி செய்து கொள்கின்றன. அத்துடன் விதைகள் பலவகை சூழ்நிலைகளைத் தாங்கி வாழக்கூடிய இயல்பினைக் கொண்டிருப்பதனால், பல சூழ்நிலைகளிலும் இத்தகைய தாவரங்கள் தம்மை நிலைநிறுத்திக் கொள்ள முடிகின்றது.  
விதைகள் நீர், காற்று மற்றும் அளவான வெப்பநிலை போன்ற தமக்கு சாதகமான சூழல் வழங்கப்படுகையில் முளைத்தல் செயல்முறைமூலம் நாற்றாக உருவாகும். பின்னர் அந்த நாற்று விருத்தியடைந்து புதிய தாவரமாக வளரும். முளைத்தல் செயல்முறைக்குச் சூரிய ஒளி அவசியமில்லை. சில விதைகள் ஒரு குறிப்பிட்ட காலத்திற்கு வித்து உறங்குநிலை என அழைக்கப்படும் ஒரு நிலையில் இருந்த பின்னரே முளைக்கும் தன்மையைக் கொண்டிருக்கும்.  
பலவகையான விதைகள் உள்ளன. சில தாவரங்கள் ஒரே ஒரு விதையை உருவாக்கும்; வேறு சில பன்மடங்கு விதைகளை உருவாக்குகின்றன; இன்னும் சில மிகக் குறைவான விதைகளை உருவாக்குகின்றன, மற்றும் சில அளவில் பெரிய விதைகளை உருவாக்குகின்றன. விதைகள் பொதுவாகக் கடினமான மேலுறை கொண்டும் அளவில் சிறியதாகவும் இருக்கும். ஆனால் அளவில் பெரிய தேங்காயும் ஓர் விதையே. விதைகளின் பருப்புப் பகுதியில் அவை வளர்வதற்குத் தேவையான உணவு சேமிக்கப்பட்டுள்ளதால் இத்தகைய விதைகள் மனிதர்கள், விலங்குகள், பறவைகள் ஆகியோருக்கு நல்ல உணவாக அமைகிறது.  
பூக்கும் தாவரங்களில் விதைகள் தாவரங்களின் பழங்களின் உள்ளே இருக்கின்றன. வித்துமூடியிலித் தாவரங்களில் விதையானது பழம் போன்ற அமைப்பினுள்ளே மூடி வைக்கப்படாமல் வெறுமையாக இருக்கும். மக்கள் விவசாயம் செய்யும் நெல்,கோதுமை,கம்பு,சோளம் முதலிய பலவகை தானியங்களும் விதைகளே. விதையின் வெளிப்புறம் பாதுகாப்பிற்காக உறை ஒன்றால் சூழப்பட்டுள்ளது. இது வித்துறை அல்லது *உமி* என அழைக்கப்படுகிறது.  
சில சமயங்களில் இந்த விதை என்ற பதம் வேறு சில பொருளிலும் பயன்படுத்தப்படுகின்றது. எடுத்துக்காட்டாகச் சூரியகாந்தி விதை எனப்படுவது உண்மையில் சூரியகாந்தியின் பழமேயாகும். அதேபோல் உருளைக்கிழங்கில் "விதைக் கிழங்கு" எனப்படுவது உண்மையில் உருளைக்கிழங்கில் கலவியற்ற இனப்பெருக்கத்திற்கு உதவும் தண்டுக்கிழங்காகும். இவை புதிய தாவர உருவாக்கத்திற்காக விதைக்கப்படுவதனாலேயே "விதை" என்று பொதுவாக அழைக்கப்படுகின்றன. தென்னையிலும் புதிய தாவர உருவாக்கத்திற்கு தென்னையின் பழமான தேங்காயே பயன்படுத்தப்படுகின்றது. தேங்காயில் உள்ளாக இருக்கும் சிரட்டை/கொட்டாங்கச்சியும் அதன் உள்ளான பகுதிகளுமே வித்தாகும்.
# வித்து

## வித்து உற்பத்தி

பூக்கும் தாவரம், மற்றும் வித்துமூடியிலித் தாவரங்களிலேயே வித்துக்கள் உற்பத்தியாகின்றன. பூக்கும் தாவரங்களில் வித்துக்கள் மெல்லிய அல்லது தடிப்பான, கடினமான அல்லது சதைப்பிடிப்பான பகுதியால் மூடப்பட்டு இருக்கும். சில பூக்கும் தாவரங்களின் வித்துக்கள் கடினமான, சதைப்பிடிப்பான இரண்டு வகைகளையும் கொண்ட மேலுறையைக் கொண்டிருக்கும். வித்து மூடியிலிகளில் வித்துக்களை மூடி வேறு எந்த அமைப்புக்களும் உருவாகாமையால் வித்துக்கள் திறந்த நிலையில் இருக்கும்.  
இயற்கையான நிலையில் தாவரங்களில் வித்து உற்பத்தியானது ஒவ்வொரு ஆண்டும் வேறுபட்டிருக்கும். காலநிலை, பூச்சி மற்றும் நோய்த் தாக்கங்கள், தாவரத்தின் உள்ளான சுழற்சி முறைகள் போன்ற காரணிகளால் வித்து உற்பத்தியானது வேறுபடுகின்றது.  
பூக்கும் தாவரங்களில் சிக்கலான முறையிலான ஒரு கருக்கட்டல் நிகழ்வினால் வித்துக்கள் உற்பத்தியாகின்றன. பெண் பாலணுவான முட்டைக் கருவுடன், மகரந்தமணியில் உள்ள ஒரு ஆண் பாலணுக் கரு இணைந்து இருமடிய கருவணு உருவாகின்றது. அதேவேளை இரு பெண் முனைவுக் கருக்களுடன், இரண்டாவது ஆண் பாலணுக்கரு இணைந்து மும்மடியக் கருவொன்று உருவாகின்றது. இது இரட்டைக் கருக்கட்டல் என அழைக்கப்படும். இருமடியக் கருவணுவானது முளையமாக இருக்க, மும்மடியக் கருவானது விரைவாகக் கலப்பிரிவுக்கு உட்பட்டு உணவைச் சேமிக்கும் வித்தகவிழையமாக விருத்தியடையும்.  
வித்துமூடியிலிகளில், இரட்டைக் கருக்கட்டல் நிகழ்வதில்லை. மகரந்தத்திலிருந்து பெறப்படும் இரு ஆண் பாலணுக்களில் ஒன்று மட்டுமே பெண் பாலணுவுடன் இணையும். இரண்டாவது பயன்படுவதில்லை. சிலசமயம் இரண்டு ஆண் பாலணுக்களும் இணைந்து இரு கருவணுக்கள் உருவாகினாலும், ஒன்று அழிந்துவிடும்.
# வித்து

## வித்தின் தொழில்கள்

### முளையத்திற்கான ஊட்டச்சத்து

முளையத்திற்கான ஊட்டச்சத்தையும், பாதுகாப்பையும் வழங்குவதன் மூலம் தாவரங்கள் அடுத்த சந்ததியை உருவாக்குவதற்கு உதவுகின்றது.
# வித்து

## வித்தின் தொழில்கள்

### வித்துப் பரவல்

s, which can be carried long distances by the wind.]]
(*Asclepias syriaca*)]]
விலங்குகளில் போலன்றி, தாவரங்களில் தமது வளர்ச்சிக்கும், வாழ்க்கை வட்டத்தை நிவர்த்தி செய்வதற்கும் தகுந்த சூழலைத் தேடிப் போவது இயலாத காரியமாக இருப்பதனால், அவை தமது சந்ததியைப் பெருக்கிக் கொள்வதற்காக வித்துக்களை பரப்புவதற்கு பல வழிகளைக் கையாளுகின்றன. ஒரு தாவரத்தின் பழங்கள் தனது விதையை வெளியேற்றத் திறந்து கொள்ளுமாயின் அவை வெடிகனிகள் (Dehiscent fruits) எனவும் (எ.கா. அவரை), திறக்காதவையாயின் வெடியாக்கனிகள் (Indehiscent fruits) எனவும் (எ.கா. தேங்காய்) அழைக்கப்படும். சிலவற்றில் பழங்கள் வெடித்து வித்துக்கள் மட்டுமே பரம்பலுக்குள்ளாகும். வேறு சிலவற்றில் பழங்கள் பரவுதலுக்குள்ளாகி, பின்னரே திறந்து வித்தை வெளியேற்றும்.
- காற்றினால் பரவல்
காற்றினால் இலகுவாக எடுத்துச் செல்லப்படக் கூடியதான அமைப்புக்களைக் கொண்டிருக்கும் வித்துக்கள் அல்லது பழங்கள் இவ்வகை பரவலுக்குள்ளாகும். இவை பொதுவாக மிகச் சிறிய, எடை மிகக் குறைவானவையாக இருக்கும். இவற்றில் சிறகு போன்ற அமைப்புக்களோ அல்லது முடிகள் போன்ற அமைப்புக்களோ இருப்பதனால், இலகுவாகக் காற்றினால் எடுத்துச் செல்லப்படும்.
- நீரினால் பரவல்
சில வித்துக்கள் நிறை குறைவானவையாகவும், மிதக்கும் தன்மையுடையனவாகவும் இருப்பதனால், ஆறுகள் போன்றவற்றினூடாகவோ, அல்லது ஓடும் மழை நிரிலோ மிதந்து வேறு இடங்களுக்குச் செல்லும்.
- விலங்குகளினால் பரவல்
கொழுவிகள் போன்ற அமைப்புக்களைக் கொண்டிருப்பதனாலோ, அல்லது ஒட்டும் தன்மை கொண்ட பொருட்களைக் கொண்டிருப்பதனாலோ, சில விதைகள் விலங்குகளின் உடலில், அவற்றின் மென்மயிர்களில் அல்லது சிறகுகளில், அல்லது கால்களில் ஒட்டிக் கொண்டு வேறு இடத்திற்கு கொண்டு செல்லப்படும். வேறு சில தாவரத்தின் பழங்கள் விலங்குகளால் உணவாக உள்ளெடுக்கப்பட்டு, பின்னர் விதைகள் கழிவாக வேறு இடத்தில் எச்சமிடப்படும். வேறு சில விதைகள் உணவுக்காக விலங்குகளால் வேறு இடத்திற்கு எடுத்துச் செல்லப்பட்டு சேமிக்கப்படும். அவ்விடத்தில் உணவாக உட்கொள்ளப்படாதவிடத்து மீண்டும் அவை முளத்தல் மூலம் புதிய தாவரத்தை உருவாக்கும் சாத்தியத்தைப் பெறும்.
# வித்து

## வித்தின் தொழில்கள்

### வித்தின் உறங்குநிலை

வித்து உறங்குநிலை (Seed dormancy) என்பது வித்துக்கள் முளைத்தலை குறிப்பிட்ட காலத்திற்குத் தள்ளிப்போடுவதாகும். இதனால் தகுந்த சூழல் காரணிகள் கிடைக்கும்போது தமது முளைத்தலை ஆரம்பிப்பதற்காக வித்துக்கள் உறங்குநிலையில் இருக்கலாம். சிலசமயம் தகுந்த சூழல் இருப்பினும், முளைத்தலின் பின்னர் சந்ததிக்கு ஏற்படக்கூடிய பாதிப்புக்களைத் தவிர்ப்பதற்காக முளைக்காமல் உறங்கு நிலையிலிருந்து குறிப்பிட்ட காலத்தின் பின்னர் முளைக்கலாம்.
முளைத்தலுக்கான அத்தியாவசியமான தேவைகள் கிடைக்காதவிடத்தோ, மிகவும் கடுமையான குளிர் அல்லது கடுமையான சூடு போன்ற தீங்கு விளைவிக்கும் சூழ்நிலைகளிலோ வித்துக்கள் முளைக்காமல் இருத்தல் Seed hibernation எனப்படும்.
# வித்து

## வித்து முளைத்தல்

வித்துக்களில் உள்ள முளையமானது முளைத்தல் செயல்முறைமூலம் இளம் தாவரமான நாற்றாக விருத்தியடையும். இதற்கு வித்தானது நிலைத்து வாழும் தகுதியுடையதான நிலையில் இருப்பதும் (அதாவது உயிருள்ள முளையத்தைக் கொண்டிருப்பதும்), உறங்கு நிலையில் இருந்திருப்பின் அதிலிருந்து மீண்டிருப்பதும், முளைத்தலுக்கான பொருத்தமான சூழல் காரணிகள் கிடைப்பதும் அவசியமாகும்.  
சிலசமயம் விதைகள் முளையமற்று வெறுமையாக இருப்பதுண்டு. மகரந்தச்சேர்க்கை சரியாக நிகழாமல் போனதால் முளையை உருவாகாமல் இருந்திருக்கலாம். விதைகள் பழத்தினுள் இருக்கையிலேயே அல்லது பரவலின் பின்னர் கொன்றுண்ணிகளாலோ, நோய்க்காரணிகளாலோ தாக்கப்பட்டு விதை அழிந்திருக்கலாம். பாதகமான சூழல் காரணிகளும் கூட விதையின் உயிர்ப்புத் தன்மையைத் தாக்கி அழித்திருக்கலாம். சில விதைகள் நீண்ட காலம் உயிருடன் இருக்கும் அதேவேளை, வேறு சிலவற்றில் விரைவில் உயிரணுக்கள் இறப்பதனால், விதைகள் உயிர்ப்பற்ற நிலைக்குச் செல்லலாம். இவ்வாறு உயிர்ப்பற்ற நிலையிலிருக்கும் விதைகள் மலட்டு விதைகள் (Sterile seeds) எனப்படும்.  
வித்தானது உறங்கு நிலையிலிருப்பின், அந்த நிலை நீங்கினாலன்றி விதை முளைக்க முடியாது. முளைத்தலுக்கான சாதகமான நிலையில், ஒரு குறிப்பிட்ட காலத்தின் பின்னர் விதைகள் உறங்கு நிலையிலிருந்து மீளலாம். பல்வேறு முறைகளால் அவற்றின் உறங்குநிலையை செயற்கையாகப் போக்கி முளைத்தலைத் தூண்ட முடியும்.
# வித்து

## வித்துக்களின் பொருளாதார முக்கியத்துவம்

### உணவு

தானிய விதைகள், அவரை இன விதைகள், கொட்டை வகை விதைகள் மனிதரின் முக்கிய உணவாகப் பயன்படுத்தப்படுகின்றது. நாம் உணவில் பயன்படுத்தும் பல எண்ணெய்களும் விதைகளிலிருந்தே பெறப்படுகின்றன. தவிர பல பானங்கள், மசாலாப் பொருள்கள் போன்றனவும் விதைகளிலிருந்து பெறப்படும்.  
மனிதருக்கான உணவாக மட்டுமன்றி கால்நடைகளுக்கும் உணவாகப் பயன்படுகின்றது. சில விதைகள் பறவைகளின் உணவாகவும் இருக்கின்றது. கால்நடை வளர்ப்பு செய்பவர்கள், மற்றும் பறவைகள் வளர்ப்பவர்கள் விதைகளை வாங்கி தாம் வளர்க்கும் கால்நடைகளின் அல்லது பறவைகளின் உணவுத் தேவையைப் பூர்த்தி செய்வர்.
# வித்து

## வித்துக்களின் பொருளாதார முக்கியத்துவம்

### வேளாண்மை

தாவரங்களில் விதைமூலம் இனப்பெருக்கம் ஒரு முக்கியமான முறையாதலால், பல பயிர்கள் விதை மூலமே பயிர்ச்செய்கை யில் பயிரிடப்படுகின்றன. தானியங்கள், பல மரக்கறி வகைகள், கால்நடைகளுக்கான மேய்ச்சல் புல் போன்ற பல விவசாய உற்பத்திப் பொருட்களில் விதைகள் முக்கிய இடம் வகிக்கின்றன.
# வித்து

## வித்துக்களின் பொருளாதார முக்கியத்துவம்

### நச்சுப் பதார்த்தங்கள்

சில விதைகள் மனிதருக்கும், ஏனைய விலங்குகளுக்கும் பாதிப்பை ஏற்படுத்தவல்ல நச்சுத்தன்மை கொண்டவையாக, அல்லது இறப்பைக்கூட ஏற்படுத்தக் கூடியனவாக உள்ளன. அழகான வண்ணங்கள் கொண்ட பூக்கள், பழங்களால் கவரப்படுவதால், பொதுவாக வளர்ந்தவர்களை விடவும் குழந்தைகளே விதை நச்சுப்பொருட்களால் அதிகம் பாதிப்புக்கு உள்ளாகின்றனர். தாவரங்கள் தம்மை ஏனைய உயிரினங்களிலிருந்து பாதுகாத்துக் கொள்ளக் கையாளும் பொறிமுறைகளில் ஒன்றாக விதைகளில் சில வேதிப்பொருட்களைக் கொண்டிருக்கின்றன. அவை சில சமயம் வெறும் உருசியற்றதாகவோ, அல்லது கசப்பானதாகவோ இருக்கலாம். சில சமயம் அவை நச்சுத் தன்மை உடையதாக, அல்லது சமிபாட்டுத் தொகுதியினுள் செல்கையில் நச்சுத் தன்மையுடைய வேதிப்பொருளாக மாற்றமடைவதாக இருக்கும்.  
ஆமணக்கம் விதையானது ரிசின் எனப்படும் நச்சுத்தன்மை உடைய ஒரு வேதிப்பொருளைக் கொண்டிருக்கின்றது. 2 – 8 உட்கொள்கையில் பாதிப்பு ஏற்படும் ஆபத்து உண்டு எனக் குறிப்புகள் இருப்பினும், இதனால் ஏற்பட்ட விலங்கு இறப்புகள் மிகக் குறைவாகவே பதிவு செய்யப்பட்டுள்ளது.  
குண்டுமணிகள் நிவப்பு நிறத்தில் கறுப்பு புள்ளி கொண்ட அழகான விதையாக இருப்பதனால் அணிகலன்கள் செய்யவும், குழந்தைகளின் விளையாட்டுப் பொருளாகவும் பயன்படுத்தப்படுவதுடன், நிறையாகவும் பயன்படுத்தப்பட்டது. ஆயினும் இவை மிகவும் நச்சுத்தன்மை கொண்டவையாகும். இந்த விதைகளில் உள்ள அபிரின் எனப்படும் நச்சுப்பொருள் உள்ளது. ஒரு விதை உடைந்து நச்சுப்பொருள் கண்ணில் பட்டால், கண்ணைக் குருடாக்கக் கூடியதாகவும், உட்கொள்ளப்பட்டால் இறப்பை ஏற்படுத்தக் கூடியதாக இருப்பதாகவும் கூறப்படுகின்றது. ஆனால் இந்த விதைகள் மிகவும் கடினமான வித்துறையைக் கொண்டிருப்பதனால் மிக இலகுவில் உடையாதவையாக இருக்கின்றன. அதேவேளை இவை சமைக்கப்பட்டால், நச்சுத்தன்மையை இழந்துவிடுகின்றன என்றும் கூறப்படுகின்றது..
- உணவுப் பயன்பாட்டுக்கல்லாமல் வேறு பயன் தரும் எண்ணெய் வகைகள். எ.கா. Linseed oil போன்ற சாயங்களில் பயன்படுத்தப்படும் எண்ணெய்.
- சில மருந்து வகைகள். எ.கா. ஆமணக்கு விதையிலிருந்து பெறப்படும் எண்ணெய் பூஞ்சை தொற்றுக்களுக்கு எதிராகப் பயன்படுத்தலாம்.
- சில விதைகள் மணிகளாகக் கோர்த்தெடுக்கப்பட்டு, மாலை, கைச்சங்கிலி போன்ற அலங்கார அணிகலன்களாகப் பயன்படுத்தப்படுகின்றன. எ.கா. குண்டுமணி.
- சில விதைகள் குழந்தைகளுக்கான விளையாட்டுப் பொருட்கள் தயாரிக்கவோ, அல்லது நேரடியாகவே விளையாட்டிலோ (புளியங்கொட்டை போன்றன) பயன்படுத்தப்படுகின்றன.
- சிலசமயம் விதைகள் பயிர்ச்செய்கையில் உரமாகவும் பயன்படுத்தப்படுகின்றது எ.கா. பஞ்சு விதைகள்.
- பண்டைய காலத்தில் விதைகள் நிறையை அளவிடவும் பயன்படுத்தப்பட்டதாகக் கூறப்படுகின்றது. எ.கா. குண்டுமணிகள் தங்கத்தின் நிறையை அளக்கப் பயன்படுத்தப்பட்டது. 10 குண்டுமணிகள் சேர்ந்தால் 1 கிராம் அளவு வருவதாகக் கூறப்படுகின்றது. குண்டுமணிகள் மிக உலர்ந்த விதைகளாகவும், நீண்ட காலத்திற்கு நிறையில் அதிக மாற்றமின்றியும் இருக்கும் இயல்புள்ளவையாதலால் இவற்றை நிறைய அளவிடப் பொருத்தமானதாகக் கருதினர்
# வித்து

## வித்து பிரித்தெடுப்பு முறைகள்

நடுகைக்காக வித்துக்களை பிரித்தெடுக்கும் முறை தாவரத்துக்குத் தாவரம் வேறுபடுகின்றது.
# வித்து

## வித்து பிரித்தெடுப்பு முறைகள்

### தக்காளி வித்து பிரித்தெடுக்கும் முறை

நன்கு பழுத்த தக்காளிப் பழத்திலிருந்து உட்கனியம் வித்துக்களுடன் வேறாக்கப்படும். இது இரு நாள் வரை நொதிக்க விடப்படும். வித்துக்களைச் சுற்றியுள்ள சளிப்படை நீங்கும் வகையில் நன்கு வித்துக்கள் கழுவப்பட்டு வித்துக்கள் வேறாக்கப்படும். பின் சுத்தமான துணியின் மீது ஈரலிப்பு வடியும் வரையில் வைக்கப்படும். அதன் பின் சில மணி நேரம் வரையில் வெயிலில் உலரவிடப்படும். பின் நிழலான இடத்தில் உலர்த்தி குளிரான சூழலில் சேமிக்க வேண்டும்.
# வித்து

## வித்து பிரித்தெடுப்பு முறைகள்

### கத்தரி வித்து பிரித்தெடுக்கும் முறை

நன்கு முதிர்ந்த பழுப்பதற்கு முந்திய நிலையில் உள்ள கத்தரிக் காய் அறுவடை செய்யப்படும். இவற்றினை தடி ஒன்றின் மூலம் நசிப்பதனால் வித்துக்கள் வேறாக்கப்படும். பின் வித்துக்கள் கழுவப்பட்டு நீர் வடிய விடப்படும். பின் சுத்தமான துணியின் மீது ஈரலிப்பு வடியும் வரையில் வைக்கப்படும். அதன் பின் சில மணி நேரம் வரையில் வெயிலில் உலரவிடப்படும். பின் நிழலான இடத்தில் உலர்த்தி குளிரான சூழலில் சேமிக்க வேண்டும்.
# வித்து

## வித்து பிரித்தெடுப்பு முறைகள்

### கறிமிளகாய் வித்து பிரித்தெடுக்கும் முறை

நன்கு பழுத்த கறிமிளகாய் தெரிந்தெடுக்கப்படும். பழம் வெட்டப்பட்டு வித்துக்கள் வேறாக்கப்படும்.கம்பிவலையில் உராய்வதன் மூலம் விதையுடன் தொடர்புபட்ட பாகத்திலிருந்து வேறாக்கப்படும். பின் வெயிலான இடத்தில் உலர்த்துதல் வேண்டும். வித்துக்களை வேறாக்கிய பின் கழுவுவதைத் தவிர்க்கவும். பின் குளிர்ச்சியான சூழலில் சேமித்து பாதுகாக்கவும்.
# மிட்வே தீவுகள்

**மிட்வே பவளப்பாறை** (அல்லது **மிட்வே தீவு** அல்லது **மிட்வே தீவுகள்**, ; ஹவாய்: *Pihemanu Kauihelani* ) 2.4&nbsp;ச.மை (6.2&nbsp;ச.கி.மீ.) பரப்பளவு கொண்ட வடக்கு பசிபிக் பெருங்கடலில் அமைந்துள்ள பவளப்பாறைகளாகும். ஹவாய் தீவுக்கூட்டத்தின் வடமேற்கு எல்லையில் ஹொனலுலு விற்கும் டோக்யோவிற்கும் இடையே இவை உள்ளன. இது ஐக்கிய அமெரிக்காவின் ஆளுமைக்குட்பட்ட நிலப்பகுதியாகும். இது பன்னாட்டு நாள் கோட்டிலிருந்து கிழக்கே தொலைவிலும், சான் பிரான்சிஸ்கோவிற்கு மேற்கே ஏறத்தாழ தொலைவிலும்,டோக்யோவிற்கு கிழக்கே தொலைவிலும் உள்ளது. இது மோதிரம் போன்ற பவளப்பாறை தடுப்புடன் பல தீவுத்திட்டுகளைக் கொண்டுள்ளது. இரண்டு குறிப்பிடத்தக்க தீவுகள்,மணல் தீவு மற்றும் கிழக்குத்தீவு, மில்லியன் கணக்கான கடற்பறவைகளுக்கு புகலிடமாக விளங்குகின்றன. தீவுகளின் அளவுகள் கீழே காண்பிக்கப்படுகிறது:  
| தீவு | ஏக்கர்கள் | ஹெக்டேர்கள் |  |
| --- | --- | --- | --- |
| மணல் தீவு | 1,200 | 486 |  |
| கிழக்கு தீவு (Eastern Island) | 334 | 135 |  |
| ஸ்பிட் தீவு | 15 | 6 |  |
| - | **மிட்வே பவளப்பாறை** | 1,540 | 623 |
| லகூன் | 14,800 | 6,000 | } |
இத்தீவுகள் வடக்கு அமெரிக்காவிற்கும் ஆசியாவிற்கும் ஏறத்தாழ நடுவிலும்,ஐக்கிய ராச்சியம்|இங்கிலாந்தின் கிரீன்விச்சிலிருந்து உலகின் சரிபாதிக்கு இருப்பதாலும் மிட்வே தீவுகள் என்பது காரணப்பெயராக அமைந்தது. மிட்வே தீவுகளில் உலகின் *லேசன் அல்பட்ராஸ்* பறவைகளில் 67-70% தொகையும் *கருத்த அடிகள் கொண்ட அல்பட்ராஸ் *பறவைகளில் 34-39% தொகையும் வாழுமிடமாக உள்ளது. மூன்று மில்லியன் பறவைகளுக்கு புகலிடமாக விளங்கினாலும்,ஒவ்வொரு பறவையினமும் தமக்கென ோர் குறிப்பிட்ட இடத்தை பவளப்பாறையில் பேறுகாலத்திற்கு தேர்ந்தெடுத்துள்ளன.பதினேழு வகையான கடற்பறவைகளை இங்கு காண முடியும்.
# சந்திரோதய வித்தியாசாலை

**சந்திரோதய வித்தியாசாலை** உரும்பிராய் எனும் ஊரில் 1882 ஆம் ஆண்டு ஆரம்பிக்கப்பட்டது.  
இதன் அமைவிடம் உரும்பிராய் சந்தியிலிருந்து 200 மீட்டர் தூரத்தில் மருதனார்மடம் செல்லும் பாதையில் உள்ளது.  
இங்கு ஆண்டு 1 தொடக்கம் 8 வரையிலான 500 க்கும் மேற்பட்ட மாணவர்கள் கல்வி பயிலுகின்றனர். உரும்பிராயில் பல புகழ் பூத்த கல்விமான்களை இப்பாடசாலை உருவாக்கியுள்ளது.
# பிளாகர்

**பிளாகர்** (*Blogger*) ஓர் வலைப்பதிவு வெளியீட்டு அமைப்பாகும். இதனை முதலில் *பைரா லாப்ஸ்* என்ற நிறுவனம் 1999ஆம் ஆண்டு உருவாக்கியது. பின்னர் 2003ஆம் ஆண்டில் கூகிள் நிறுவனம் இவ்வமைப்பை வாங்கியது.<span> இங்கு சொந்த வலைத்தளங்கள் இல்லாத வலைப்பதிவர்கள், இவ்வமைப்பில் இணைந்து கொண்டு *blogspot.com* என்ற துணைபரப்பில் இந்நிறுவன வழங்கியில் இருந்து வெளியிடுகிறார்கள். இந்த சேவையை கூகிள் இலவசமாக வழங்குகிறது.  
ஓர் வலைப்பதிவை உருவாக்க வேண்டிய மென்பொருள்கள், சேமிக்க வேண்டிய சேமிப்பகங்கள் மற்றும் இணையத்தில் வெளியிட வேண்டிய வழங்கி மற்றும் ஆள்களபெயர் என அனைத்தையும் பயனர் அறியாவண்ணம் அமைத்துக் கொடுப்பதால், ஓர் வலைப்பதிவருக்கு கணினி/இணைய அறிவு அடிப்படை அளவில் இருப்பின் போதுமானது என்பதே, இதன் வெற்றிக்கு உறுதுணையாக அமைந்தது. இச்சேவை இணையத்தில் பல வசதிகளை கொடுத்து வலைப்பதிவுகளை பரவலாக்கியது. 2007 ஆம் ஆண்டு இருமுறையல்லாத கூடுதல் வருகையாளர்களைக் கொண்ட இணைய பரப்புகளை கணக்கெடுத்ததில் பிளாகர் சேவை பதினாறாவதாக வந்துள்ளது.
# பிளாகர்

## தனிப்பரப்பு

பிளாக்கரில் உருவாக்கப்படும் தளங்கள் வலைப்பதிவுகள் என அறியப்படுகின. இவை அனைத்தும் *blogspot.com* என்ற துணைப்பரப்பில் இடமறியப்படும். பயனரின் விருப்பத்திற்கேற்ப சொந்தமாக ஒரு தனிப்பரப்பு உரிமையாக்கப்பட்டு, ஒரு குறிப்பிட்ட வலைப்பதிவை அந்த முகவரிக்கு திருப்பியனுப்புவதன் மூலமாக, வலைப்பதிவு ஒன்றுக்கு வலைத்தளம் போன்ற இடைமுகப்பை வழங்கலாம். உதாரணமாக, *xyz.blogspot.com* என்ற துணைப்பரப்பை *www.xyz.com* என்றோ அல்லது *.com*மிற்கு பதிலாக ".org, .net, .info" போன்ற பிற உயர் நிலைப் பரப்புகளும் பயன்படுத்தலாம். ஒருவர் 100 வலைப்பூக்களை வைத்திருக்கலாம். ஒரு வலைப்பூவை 100 பேர் பயன்படுத்தலாம்.
# பிளாகர்

## சமூகத்தாக்கம்

கூகிளின் இந்த பயன்பாடு இலவசமாக இருப்பதால், சமீப காலமாக இணையத்தில் வலைப்பதிவில் எழுதுபவர்களின் எண்ணிக்கை கணிசமாக உயர்ந்தது. இணைய வசதி பெற்றவர் எவரும் எளிதில் வலைப்பதிவு அல்லது வலைப்பூ ஒன்றை துவங்கலாம் என்ற காரணத்தால், முற்காலத்தில் கையெழுத்துப் பத்திரிக்கைக்கு ஒப்பானதாக இது கருதப்படுகிறது. மேலும் வலைப்பதிவுகளில் தாங்கள் செய்திக் குறிப்புகள், துணுக்குகள், தகவல்கள், கல்விசார் தகவல்கள், கவிதைகள், கட்டுரைகள் மற்றும் கதைகள் முதலியவற்றை பதிவிடலாம்.
# பிளாகர்

## தடைகள்

கட்டற்ற நிலையில் வலைப்பதிவுகளை வழங்கி வருவதால், பிளாகர் சேவை சில காலங்களில் கீழ்வரும் நாடுகளில் தடை செய்யப்பட்டிருந்தது:  
- பிஜி
- சீன மக்கள் குடியரசு
- ஈரான்
- பாக்கிஸ்தான்
# பிளாகர்

## இதனையும் பார்க்க

- மைஸ்பேஸ்
- புளோக்லைன்ஸ்
- வேர்ட்பிரஸ்
# படிமம்:Blogger screen.jpg

## சுருக்கம்

இது புளோகர் தளத்தின் முகப்பு தோற்றத்தின் கணினி காட்சிப்படமாகும். இது உரிமையில்லா படமாக இருப்பினும் நியாயமான பயன்பாட்டு வழிகாட்டல்களின் படி புளோகர் சேவை குறித்த கட்டுரைக்கு பயன்படுத்தப் படுகிறது.தமிழ் விக்கிப்பீடியாவில் இந்த பயன்பாட்டிற்கு மட்டுமே நியாயப்படுத்தப் படுகிறது.
# முப்பரிமாண படிமம்

, c. 1909''</small>]]
காட்சி, c. 1860''</small>]]  
**முப்பரிமாண படிமம்**, (**stereoscopic imaging**)என்பது ஓர் படிமத்தில் உயரம்,அகலம் தவிர ஆழத்தின் தோற்றத்தை உருவாக்கவும் மூன்று பிரிமாணங்களில் காட்சித் தகவலை பதிவதற்கும் திறனுள்ள நுட்பமாகும். ஒவ்வொரு கண்ணிற்கும் சற்றே வேறுபட்ட படிமத்தை காட்டுவது மூலம் ஓர் நிழற்படத்திலோ,திரைப்படத்திலோ அல்லது பிற இருபரிமாண படிமங்களிலோ ஆழத்தைக் குறித்த மாயக்காட்சியை உருவாக்க வியலும்.பல முப்பரிமாண காட்சிகள் இந்த நுட்பத்தையே பயன்படுத்துகின்றன.இதனை முதலில் சர் சார்லெஸ் வீட்ஸ்டோன் என்பவர் 1840ஆம் ஆண்டு கண்டறிந்தார். இந்த நுட்பம், எடுத்த நிழற்படங்களிலிருந்து தொலைவுகளை அளக்கும் பட அளவையியல் மற்றும் மனமகிழ்விற்காக எடுக்கப்படும் 3D படநோக்கிகளில் பயன்படுத்தப் படுகிறது. மேலும் பெரிய பலபரிமாணங்களில் எடுக்கப்பட்ட ஆய்வு தரவுகளை காணவும் பயனாகிறது. நவீன தொழிலக முப்பரிமாண படிமங்கள் 3D ஒளிவருடிகளை கொண்டு உருவாக்கப்படுகின்றன.
# பேக்கர் தீவு

**பேக்கர் தீவு**(Baker Island) ஒரு வாழ்வோர் இல்லாத நிலநடுக்கோட்டிற்கு சற்றே வடக்கே மத்திய பசிபிக் பெருங்கடலில் அமைந்துள்ள பவளப்பாறைத் திட்டாகும்.இது ஹொனலுலுவிலிருந்து 3,100 கி.மீ(1,700 மைல்கள்) தொலைவில் உள்ளது. ஹவாய், ஆஸ்திரேலியாவிற்கு இடையே சரிபாதி தொலைவில் உள்ள இந்தத் தீவு அமெரிக்க ஆளுமையின் கீழ் உள்ளது.இதன் அண்மையில் உள்ள தீவு வடக்கே தொலைவில் உள்ள ஹவுலாந்து தீவு ஆகும். இதன் பரப்பளவு ; கடற்கரை நீளம் . வானிலை நிலநடுக்கோட்டு வலயத்தில் உள்ளதாகும். குறைந்த மழையும் நிறைந்த காற்றும் கூடுதல் சூரிய ஒளியும் மணற்பாங்கான இத்தீவில் நிலவுகின்றன.
# பேக்கர் தீவு

## தாவர மற்றும் பிற வாழ்வினங்கள்

இந்தத் தீவு பேக்கர் தீவு தேசிய வனவாழ்வு உய்வகமாக அறிவிக்கப்பட்டுள்ளது.
குடிநீரில்லாத பேக்கர் தீவில் மரங்கள் வளருவதில்லை. நான்கு வகை புற்கள்,கொடிகள், புதர்கள் அங்குமிங்கும் வளர்வதைக் காணலாம். கடற்பறவைகள், கடற்கரைப் பறவைகள், கடல்வாழ் உயிரினங்களுக்கு புணர்ச்சிகால, பேறுகால உய்விடமாக உள்ளது.  
இத்தீவு பல அருகிவரும், அழிந்துவரும் இனங்களுக்குப் புகலிடமாக உள்ளது. கடற்கரைப் பறவைகள் தவிர பச்சை ஆமைகள் போன்ற ஆமையினங்களின் புகலிடமாகவும் உள்ளது.
# வெடிகுண்டு

**வெடிகுண்டு** (*bomb*) என்பது வெடிபொருளின் வெப்பம் உமிழ்கின்ற வேதியியல் எதிர்வினையைச் சார்ந்து வெடிக்கும் நிலையிலுள்ள கருவிகள் ஆகும். இது வெடிக்கும்போது உடனடியாக வன்முறையான முறையில் ஆற்றலை வெளிப்படுத்தும். வெடிகுண்டு என்ற சொல் கிரேக்க சொல்லான *βόμβος* (*பாம்போஸ்* ) என்பதிலிருந்து வந்ததாகும். ஆங்கிலத்தில் உள்ள "பூம்" என்ற சொல்லும் ஏறக்குறைய இதே அர்த்தத்தில் உள்ளது. ஒரு அணு ஆயுதம் வேதியியல் அடிப்படையிலான வெடிபொருட்களுடன் பயன்படுத்தப்பட்டு அணு சார்ந்து மிகப்பெரிய அளவில் வெடிக்கிறது.  
கட்டுமானம் அல்லது சுரங்கம் போன்ற பொதுத்துறை நோக்கங்களுக்காகப் பயன்படுத்தப்படும் வெடிபொருட்கள் பொதுவாக "வெடிகுண்டு" என்ற சொல்லால் குறிப்பிடப்படுவதில்லை. எனினும் அப்பொருட்களை உபயோகப்படுத்துபவர்கள் அவற்றை வெடிகுண்டுகள் எனக் குறிப்பிடுகிறார்கள். இராணுவத்தில் "வெடிகுண்டு" என்ற சொல்லையும் குறிப்பாக வானிலிருந்து குண்டு போடுதலுக்கு வான்வழி வெடிகுண்டு (aerial bomb) என்ற சொல்லையும் பயன்படுத்துகின்றனர். விமானப்படைகள், கடற்படைகள் போன்றவற்றில் ஆற்றலில்லாத வெடிக்கும் ஆயுதங்கள் மிகவும் சாதாரணமாகப் பயன்படுத்தப்படுகின்றது. எறிகுண்டுகள், குண்டுகள், ஆழ்வெடிகுண்டுகள் (நீரில் உபயோகிக்கப்படுகிறது), ஏவுகணைகளின் முனையிலிருக்கும் வெடிபொருட்கள் அல்லது நிலக்கண்ணி வெடிகள் போன்ற இராணுவத்தில் பயன்படும் வெடிக்கும் ஆயுதங்கள் "வெடிகுண்டுகள்" என வகைப்படுத்தப்படுவதில்லை. பொதுவாக மரபு சாராப் போர்களில், வரையரையற்ற முறையில் பயன்படுத்தப்படும் வெடிக்கும் உபகரணங்களை அல்லது தாக்கக்கூடிய ஆயுதங்களை "வெடிகுண்டு" எனக் குறிப்பிடலாம்.
# வெடிகுண்டு

## விளைவுகள்

படாரெனவெடித்தலினால் வெடித்த நிலம் முதலில் சேதமடைதல் மற்றும் காற்று மண்டலத்தில் இயந்திரப் பொறியால் ஏற்படுகிற அழுத்தப் பரப்பு, அழுத்தத்தினால் இயங்கும் பொருட்களால் உண்டாகும் பாதிப்பு மற்றும் ஊடுருவுதல் (துண்டாக்கல்), உடல் உறுப்புக்கள் மற்றும் திசுக்களச் சேதப்படுத்துதல், நெருப்பு, புகை மற்றும் தூசு போன்ற பாதிப்புகள் ஏற்படும்.  
வெடிக்கும் நிகழ்வுகளில் நேர்மறை அலை மற்றும் எதிர்மறை அலை என்ற இரண்டு மாறுபட்ட நிலைகளில் அதிர்ச்சி அலைகள் வெளிப்படும். நேர்மறை அலை வெடித்த இடத்திலிருந்து வெளியே தள்ளும், தொடர்ந்து ஏற்பட்ட வெற்றிடத்தால், தங்களுக்குள் உடைந்த அதிர்ச்சி குமிழிகள் துவக்க இடத்தை நோக்கி "திரும்ப உறிஞ்சப்படும்". இந்த எடுத்துக்காட்டை திரித்துவ அணுச் சோதனையில் இருந்து உணரலாம். கட்டிடங்கள் மீதான நேர்மறை மற்றும் எதிர்மறை விளைவுகள் இரண்டுமே தெளிவாகத் தெரியும்.  
அதிர்ச்சி மூலத்திலிருந்து விலகுவதே அதிர்ச்சி பாதிப்புக்கு எதிரான தலை சிறந்த பாதுகாப்பு ஆகும். ஓக்லஹோமா நகர குண்டுவெடிப்பில் ஏற்பட்ட மிகையழுத்தம் உத்தேசமாக 4000 psi வீச்சில் இருந்ததாக ஆதாரங்கள் தெரிவிக்கின்றன.
# வெடிகுண்டு

## விளைவுகள்

### வெப்பம்

வெடிப்பினால் உடனடியாக வெளியிடப்படும் வெப்பம் ஒரு வெப்ப அலை உருவாகக் காரணமாகும். இராணுவ வெடிகுண்டு சோதனைகளில் 2,480&nbsp;°C (4,500&nbsp;°F) வெப்பநிலைகள் வரை ஆவணப்படுத்தப்பட்டிருக்கின்றன. கடுமையான பெருங்கேடுதருகின்ற எரிகாயம் மற்றும் உயர்நிலைத் தீ போன்றவை ஏற்படுத்தும் திறனுள்ள போதும், அதிர்ச்சி மற்றும் துண்டாக்கல் போன்ற நிலைகளின் விளைவுகளுடன் ஒப்பிடும் போது வெப்ப அலை விளைவுகள் மிகவும் குறைவானதாகக் கருதப்படுகின்றன. இந்த விதி சவாலாகவே இருக்கிறது, எனினும் எதிர்மறை அதிர்ச்சி அலை விளைவுகள் மற்றும் வெடிக்கும் இடத்தில் உள்ள பொருட்களை எரிக்கும் அளவிற்கு உயர்வான வெப்பநிலை என்ற இணைதலில் இராணுவத்தால் உருவாக்கப்படும் உயரழுத்த ஆயுதங்கள் உருவாக்கப்படுகின்றன.
# வெடிகுண்டு

## விளைவுகள்

### துண்டாக்கல்

வெடிகுண்டு அமைக்கப்பட்ட உறையின் நொறுக்கப்பட்ட துண்டுகளின் முடுக்கத்தில் மற்றும் அருகாமையில் உள்ள உடல் பொருட்களில் துண்டாக்கல் உருவாகிறது. இது தொழில்நுட்ப ரீதியாக மாறுபட்டாலும் நடைமுறையில் சிதறு குண்டில் (shrapnel) இருந்து பிரித்தறிய முடியாததாக இருக்கிறது. குறிப்பாக காயத்தை அதிகப்படுத்துவதற்கு இரும்பு பந்துகள் அல்லது ஆணிகள் போன்ற பெளதீகவியல் பொருட்கள் வெடிகுண்டுடன் இணைக்கப்படுகின்றன. மரபொழுங்கு சார்ந்து பார்க்கையில் சிறிய உலோக உடைபொருட்களானது ஒலியைவிட ஐந்து மடங்கு வேகத்தில் நகருகின்றன. மேலும் வெடிப்பு நடந்த இடத்திலுள்ள பொருட்கள் உடைந்து வெகு தூரத்திற்கு தூக்கி வீசப்படுகின்றன. 1947 ஏப்ரல் 16 அன்று S.S. கிரேண்ட்கேம்ப் வெடித்து டெக்சாஸ் நகர பேரழிவு ஏற்பட்டபோது, இரண்டு டன் எடையுள்ள நங்கூரத்தின் ஒரு "துண்டு" தூக்கி வீசப்பட்டு, இரண்டு டன் எடையுள்ள நங்கூரத்தின் ஒரு "துண்டு" தூக்கி வீசப்பட்டு, கிட்டத்தட்ட இரண்டு மைல்களுக்கு அப்பால் உள்ள பான் அமெரிக்கன் சுத்திகரிப்பு ஆலையின் வாகனம் நிறுத்தும் பகுதியில் உட்புறமாக செருகியிருந்தது.